El Mercat Municipal L’Almara obri als seus clients després de les obres de millora realitzades
2025-07-24

El dimarts 4 de setembre, a les 8h, el Mercat Municipal L’Almara de Burjassot i, amb ell, totes les botigues i parades que ho integren, obrirà les seues portes als clients, després d’unes setmanes en les quals l’espai ha romàs tancat a causa de les obres de millora realitzades en les instal·lacions. Unes obres que s’han dut a terme durant la segona quinzena d’agost, aprofitant el període vacacional i el descens de l’activitat.

Segons ha informat el regidor de Mercats, Roc Senent, les obres s’han realitzat amb fons de la Diputació de València (Pla Provincial d’Obres i Serveis 2017), sota la direcció de les arquitectes Marta Andrés i Isabel Martínez. Entre les accions realitzades a destacar, s’ha instal·lat sòl antilliscant en els corredors del mercat, instal·lant peces arredonides en els angles amb parets, amb la finalitat de facilitar la neteja. També s’ha procedit a la instal·lació de falsos sostres i marquesines (fronts), cobrint les parades del mercat amb la finalitat d’adaptar-se a la normativa tècnic-sanitària. D’altra banda, s’ha modificat l’enllumenat de les parades i s’ha adequat la xarxa de sanejament per al seu correcte funcionament. Finalment, s’han eliminat les reixetes dels carrers interiors per a evitar males olors.

Roc Senent ha destacat també que les obres per a la millora dels lavabos començaran dins de dues setmanes.